钦定古今图书集成/理学汇编/学行典/第139卷 > 周子通书 > 《爱敬》
## 钦定古今图书集成/理学汇编/学行典/第139卷 > 周子通书 > 《爱敬》

有善不及，

设问：“人或有善，而我不及，则如之何？”

曰：“不及则学焉。”

答言：“当学其善而已。”

问曰：“有不善。”

问：“人有不善，则何以处之？”

曰：“不善”，则告之；不善，且劝曰：“庶几有改乎。斯为君子。”

答：“言人有不善。则告之以不善而劝其改。告之者。恐其不知此事之为不善也。劝之者。恐其不知不善之可改而为善也。”

有善一，不善二，则学其一而劝其二。

言人有善恶之杂，则学其善而劝其恶。

《有语》曰：“斯人有是之不善，非大恶也。”则曰孰无过焉？
知其不能改，改则为君子矣。不改为恶，恶者天恶之，
彼岂无畏耶？乌知其不能改？

闻人有过，虽不得见而告劝之，亦当答之以此，冀其或闻而自改也。“有心悖理” 谓之“恶” ，无心失理谓之“过。”

“故君子悉有众善，无弗爱且敬”焉。

“善无不学” ，故“悉有众善；恶无不劝” ，故不弃一人于恶。不弃一人于恶，则无所不用其爱敬矣。